**คำนำ**

**-----------------------------------------------------------------------------------**

 ด้วยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ กำหนดให้องค์กรปกครองส่วนท้องถิ่นจัดทำแผนพัฒนา ๓ ปี ซึ่งเป็นแผนพัฒนาเศรษฐกิจและสังคมขององค์กรปกครองส่วนท้องถิ่น ที่สอดคล้องกับแผนยุทธศาสตร์การพัฒนาอันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับปีงบประมาณ แต่ละปี ซึ่งมีความต่อเนื่องและเป็นแผนก้าวหน้าโดยมีการทบทวนเป็นประจำทุกปี สำหรับขั้นตอนการจัดทำแผนพัฒนา ๓ ปี เริ่มตั้งแต่คณะกรรมการพัฒนาท้องถิ่น รวมกับประชาคมท้องถิ่นกำหนดประเด็นหลักการพัฒนาให้สอดคล้องกับวิสัยทัศน์ ยุทธศาสตร์และจุดมุ่งหมายเพื่อการพัฒนาในแผนยุทธศาสตร์ร่วม ทั้งสอดคล้องกับปัญหาและความต้องการของประชาชน หลังจากนั้น คณะกรรมการสนับสนุนแผนพัฒนาองค์การบริหารส่วนตำบลบางมะพร้าว รวบรวมโครงการตามข้อเสนอแนะของส่วนราชการ เอกชน และหน่วยงานที่เกี่ยวข้องกับการจัดทำร่างแผนพัฒนา ๓ ปี เสนอคณะกรรมการพัฒนาองค์การบริหารส่วนตำบลบางมะพร้าว เพื่อพิจารณาให้ความเห็นชอบแล้วเสนอให้นายกองค์การบริหารส่วนตำบลบางมะพร้าว เสนอขอความเห็นชอบต่อสภาองค์การบริหารส่วนตำบลบางมะพร้าว และแผนพัฒนา ๓ ปี ฉบับนี้ สภาองค์การบริหารส่วนตำบลบางมะพร้าว ได้ให้ความเห็นชอบแล้วเมื่อคราวประชุมสภาสมัยสามัญ สมัยที่ ๒ ครั้งที่ ๑/๒๕๕7 วันที่ 25 มิถุนายน พ.ศ. ๒๕๕7 และนายกองค์การบริหารส่วนตำบล ได้ประกาศใช้เมื่อวันที่ ๒7 มิถุนายน พ.ศ. ๒๕๕7

 จึงหวังเป็นอย่างยิ่งว่าแผนพัฒนา ๓ ปี (พ.ศ. ๒๕๕8 – พ.ศ. ๒๕60) จะเป็นเครื่องมือและพลังขับเคลื่อนให้การพัฒนาตำบลบางมะพร้าว ภายในกรอบอำนาจหน้าที่ขององค์การบริหารส่วนตำบลบางมะพร้าว สามารถแก้ไขปัญหาพร้อมทั้งตอบสนองความต้องการของประชาชนได้

 นายสันต์ ฉิมหาด

นายกองค์การบริหารส่วนตำบลบางมะพร้าว